རྗེས་སུ་མཁའ་འགྲོ་ཀརྨ་པ་ལའང་འབྲེལ་འདྲིས་བྱུང་བ་ཁོའི་གཉེན་འབྲེལ་མཚོ་སྔོན་པོའི་སོག་པོ་ཚོས་ནི་སྐབས་དེར་ཚད་ལས་བརྒལ་བའི་བྱ་སྤྱོད་ཅིག་ཏུ་མཐོང་བས།ལོར་མཚོ་སྔོན་པོའི་གཉེན་ཉེ་སོག་དམག་གི་རྫ་ཆུ་ཁ་བསྐོར་ནས་ཁོ་རང་བཀྲོངས།ཕུ་ནུ་ནང་འཁྲུག་གི་དོན་རྐྱེན་འདི་ལ་བློ་བཟང་རྒྱ་མཚོས་ཟུར་གྱིས་ཟ་བའི་ཚིག་གིས༼མཁའ་འགྲོ་དང་སྒར་བ་སྐུ་གཉེར་འབྲེལ་བ་སོགས་སྐྱེས་འདོད་བྲག་ལ་ཤུག་པའི་དཔེས་རང་ཕྱོགས་ཞྭ་སེར་ཅོད་པན་འཛིན་པ་རྣམས་ཀྱི་བསྟན་པའི་སྐུ་ཆགས་བདོ་བའི་མི་སྲིད་པ་སྲིད་པ་ལྟ་བུ་རྣམ་པ་གཅིག་ཏུ་ཉི་མའི་གཉེན་གྱི་རྒྱུད་དྲི་མ་མེད་པ་ཆོས་རྒྱལ་མེས་དཔོན་གྱི་གདུང་ལ་གླང་དར་མ་འུ་དུམ་བཙན་འབྱུང་བ་བཞིན།ཤ༣༧༥༽ཞེས་གསུངས་ཡོད་པས་ན་རྒྱུ་མཚན་ནི་གི་ཤྲི་ཧན་གྱི་ཁྱིམ་རྒྱུད་དུ་མཁའ་འགྲོ་ལྟ་བུ་བྱུང་བ་དེ་འདྲ་མཚར་དུ་མི་འཛིན་པར་བཤད་ཡོད།